CELEX: 62013FN0108
Language: el
Date: 2013-10-28 00:00:00
Title: Υπόθεση F-108/13: Προσφυγή-αγωγή της 28ης Οκτωβρίου 2013 — ZZ κατά Συμβουλίου

25.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/41
            
         Προσφυγή-αγωγή της 28ης Οκτωβρίου 2013 — ZZ κατά Συμβουλίου
   (Υπόθεση F-108/13)
   2014/C 24/77
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ZZ (εκπρόσωποι: J.-N. Louis και D. Abreu Caldas, δικηγόροι)
   
      Καθού: Συμβούλιο της Ευρωπαϊκής Ένωσης
   
      Αντικείμενο και περιγραφή της διαφοράς
   
   Ακύρωση των εκκαθαριστικών δελτίων αποδοχών του προσφεύγοντος-ενάγοντος, Ιανουαρίου, Φεβρουαρίου και Μαρτίου 2013, που καταρτίστηκαν κατ’ εφαρμογήν της αποφάσεως του Συμβουλίου, της 20ής Δεκεμβρίου 2012, με την οποία το τελευταίο αρνήθηκε να υιοθετήσει την πρόταση της Επιτροπής σχετικά με κανονισμό για την αναπροσαρμογή, από 1ης Ιουλίου 2012, των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης, καθώς και των διορθωτικών συντελεστών που εφαρμόζονται στις εν λόγω αποδοχές και συντάξεις.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               Να ακυρώσει τα εκκαθαριστικά δελτία αποδοχών του προσφεύγοντος-ενάγοντος που καταρτίστηκαν από τις 15 Ιανουαρίου 2013·
            
         
               —
            
            
               να υποχρεώσει το Συμβούλιο να καταβάλει στον προσφεύγοντα-ενάγοντα τις καθυστερούμενες διαφορές αποδοχών τις οποίες δικαιούται από την 1η Ιουλίου 2012 πλέον τόκων υπερημερίας, υπολογιζομένων από την ημερομηνία κατά την οποία οι εν λόγω διαφορές αποδοχών κατέστησαν απαιτητές, με το επιτόκιο που έχει καθορίσει η ΕΚΤ για τις κύριες πράξεις αναχρηματοδοτήσεως προσαυξημένο κατά δύο μονάδες·
            
         
               —
            
            
               να υποχρεώσει το Συμβούλιο να καταβάλει στον προσφεύγοντα-ενάγοντα το συμβολικό ποσό του ενός ευρώ ως αποζημίωση για την ηθική βλάβη που υπέστη λόγω της επαναλήψεως υπηρεσιακών πταισμάτων που διέπραξαν το Συμβούλιο και η ΑΔΑ·
            
         
               —
            
            
               να καταδικάσει το Συμβούλιο στα δικαστικά έξοδα.